cyanic-selkie/wikianc huggingface dataset:
Rafael Márquez
Rafael Márquez Álvarez (født 13. februar 1979) er en meksikansk fotballtrener og tidligere fotballspiller som er hovedtrener for FC Barcelona B.
Han la opp etter VM i fotball 2018.
Hans far var fotballspilleren Rafael Márquez Esqueda.
Søskenbarnet hans er fotballspilleren Luis Alberto Márquez.
Jurij Tjukalov
Jurij Sergejevitsj Tjukalov (russisk: Юрий Сергеевич Тюкалов; født 4. juli 1930 i Leningrad, død 19. februar 2018 ) var en russisk roer som representerte Sovjetunionen i De olympiske leker i 1952 i Helsingfors, 1956 i Melbourne og 1960 i Roma.
Rafael Márquez
Landslaget
Han ble tatt ut i s tropp til FIFA Confederations Cup 2017 i Russland.
Jurij Tjukalov
Tjukalov ble olympisk mester i roing under Sommer-OL i 1952 i Helsingfors. Han vant singelsculler foran Mervyn Wood fra Australia.
Rafael Márquez
Landslaget
Han ble tatt ut i s tropp til VM i fotball 2018 i Russland. Han spilte 3 kamper i VM. Han kom inn som innbytter mot Tyskland og Sør-Korea, mens han staret åttendedelsfinalen mot Brasil.
Jurij Tjukalov
Fire år senere, under Sommer-OL i 1956 i Melbourne, vant han sin andre olympiske gullmedalje, sammen med Aleksander Berkutov vant han dobbeltsculler.
Rafael Márquez
Landslaget
Han spilte sin siste kamp som fotballspiller da røk ut i åttendedelsfinalen i VM i fotball 2018 mot Brasil.
Borger
Borger kan sikte til:
Fillmore!
Fillmore! er en amerikansk animasjonsserie som vises på Disney Channel. Den handler om figurene Cornelius Fillmore og Ingrid Third som er med i skolens sikkerhetspatrulje. De får oppdrag som de må løse av patruljesjef Valejo.
Handling
12 år gamle Cornelius Fillmore (spilt av Orlando Brown) er en ungdomskriminell, med et kriminelt rulleblad. Han blir tatt på fersken i det han forsøker å stjele fra skolen. Han får derfor valget mellom å hjelpe til med å løse forskjellige andre problemer, eller tilbringe resten av ungdomsskolen i varetekt. Fillmore bestemmer seg raskt for å hjelpe til, og begynner deretter ved skolens sikkerhetspatrulje.
TV-serien er hovedsakelig basert rundt Cornelius og hans partner Ingrid Third (spilt av Tara Strong) ved X Middle School, som ligger i en forstad like utenfor Minneapolis. Sikkerhetspatruljen som studentene er en del av, er aktivt involvert i hva som foregår rundt omkring på skolens område.
Som en del av «sikkerhetspatruljen» ved X Middle School forsøker Fillmore og Ingrid å løse forskjellige forbrytelser og mysterier. Serien presenterer vanligvis barnevennlige versjoner av vanlige forbrytelser, som for eksempel stjålne scootere, smugling av tartarsaus, eller forfalskning av ulike Samlekortspill.
Frysetørring
Frysetørring er en tørkeprosess (matkonserveringsmetode) som brukes for å gjøre lite holdbare matvarer mer holdbare og egnet for lagring og transport. Siden mye av vekta fjernes er frysetørring egnet for å ha med seg mat ved bæring til et sted vann er lett tilgjengelig som ved turmat. Frysetørring har blitt mye brukt for proviant ved romfartsekspedisjoner.
Frysetørring utføres ved å fryse maten og deretter fjerne isen, ved at den går direkte over til vanndamp ved sublimering. Dette oppnås gjennom nedkjøling og ved lavt trykk og passe tilførsel av varme.
Innfrysing
I industriskala gjøres frysingen i en egen frysetørremaskin. I mindre skala i laboratoriet kan det gjøres med flytende nitrogen eller tørris. Det er viktig at frysingen skjer til nedenfor temperaturen som er den laveste som bestanddelene i maten kan ha som væskeform. Da unngår man at maten smelter før vannet fordamper.
Det kan være ønskelig at det dannes store iskrystaller under innfrysingen. De vil danne seg ved langsom innfrysing. Dersom maten inneholder tidligere levende cellemateriale som kjøtt og grønnsaker vil iskrystallene ødelegge celleveggene, som dermed gjør raskere innfrysing ønskelig. Frysingen er den fasen i prosessen som lettest ødelegger resultatet om det ikke gjøres på best mulig måte.
Pulverkaffe kan produseres ved frysetørring, men det er betydelig billigere om deler av tørkingen skjer som vanlig tørking.
Større gjenstander kan det ta flere måneder å frysetørre. Innen arkeologi og museumsvirksomhet vil enkelte gjenstander bevares best ved frysetørring.
Første tørkefase
I denne fasen senkes trykket til noen få milliBar/hektoPascal. Det tilføres nok varme til at isen sublimerer, det vil si at isen går over fra fast stoff til vanndamp. I denne prosessen fjernes 95% av isen. Den kan vare mange dager. Det er viktig at tilført varme for å tilføre sublimeringsvarmen ikke varmer maten for mye siden slik oppvarming ødelegger matens struktur.
I denne fasen kontrolleres trykket til et lavt nivå. Vanndampen kan bidra til å øke trykket. Vanndampen sublimerer igjen til is på kondenseringsplater/radiatorer som blir dekket av is. Det er viktig at is som oppstår ikke legger seg i apparatets vakuumpumper. Vanlig temperatur på kondensatorplater er −50 °C (−60 °F).
I denne prosessen er det så lavt trykk at varmeforflytting ikke skjer ved konveksjon(gasstrømning), men det skjer ved varmestråling i nesten gasstomt rom, og som varmeledning i fast stoff.
Andre tørkefase
I den andre tørkefasen skal vannmolekyler fjernes som er sterkere bundet til andre bestanddeler i maten. Selve isen er fjernet i første tørkefase. Temperaturen holdes en del høyere enn i den første fasen, og trykket er enda lavere, ned under en hektoPascal. Vanninnholdet på slutten av prosessen er 1-4%, noe som er ekstremt lavt.
SO36
SO36 er en klubb i bydelen Kreuzberg i Berlin. Klubben har tatt sitt navn fra det tidligere postområdet SO 36 i Oranienstrasse i nærheten av Heinrichplatz. Klubben SO36 ble omkring 1980 til et sentrum for punken og rocken, og kjente innspillinger er gjort av band som Die Ärzte, Die Toten Hosen og Einstürzende Neubauten.
Frysetørring
Andre tørkefase
På slutten av tørkefasen tilføres gass som ikke reagerer med maten, for eksempel nitrogen eller edelgasser, før produktet pakkes i gasstett emballasje.
Egenskaper ved frysetørrede produkter
Frysetørrede matvarer med god emballasje kan lagres ved romtemperatur i flere år spesielt fordi det lave vanninnholdet hindrer oppvekst av mikroorganismer som bakterier og sopp. Enzymene i maten som kan skade maten vil ikke fungere uten vann. Dermed er de viktigste prosessene som gjør maten lite holdbar eliminert.
Frysetørring er mindre skadelig for maten enn vanlig tørking. Skrumping av maten og øket hardhet er mindre vanlig ved frysetørring. Det er enkelte stoffer i maten med lav kokepunkttemperatur som fjernet ved frysetørring. Dette gjelder alkohol, eddik og en del smak og luktstoffer. Frysetørring etterlater porer der isen er forsvunnet ved sublimering. Disse porene gjør det raskt å tilføre vann og få maten tilbake i normal form. En del stoffer virker beskyttende på mat som frysetørres. Dette gjelder en del sukkertyper og større alkoholmolekyler. Dette har en parallell til salting, som en mye brukt konserveringsmetode for mat.
Anvendelsesområder
Frysetørring er en relativt kostbar prosess, noe som gjør metoden uaktuell for en del anvendelser. Det kompliserer også at prosessen er tidkrevende.
Delete (SQL)
DELETE er et SQL-uttrykk som sletter rader fra en databasetabell.
Grunnleggende syntaks
-spørringer består alltid av spesifikasjonen, som bestemmer hvilken tabell det skal slettes fra.
En -spørring ser slik ut:
Som regel benytter man  for å begrense hvilke rader som skal slettes.
Walter Jurmann
Walter Jurmann (født 12. oktober 1903 i Wien, død 17. juni 1971 i Budapest) var en østerriksk-født komponist av populær- og filmmusikk.
Walter jurmann studerte først medisin, men hadde en sterk musikkinteresse. Han avbrøt studiene og begynte som yrkesmusiker, først som barpianist. Hans talent gjorde inntrykk på tekstforfatteren Fritz Rotter som tilbød et samarbeid i Berlin. Allerede deres første slager, som ble framført av Richard Tauber ble en stor suksess. Jurmann ble spådd en lysende framtid av Richard Strauss og Emmerich Kálmán.
Jurmanns sanger ble etter hvert sunget av blant annet Jan Kiepura, Jussi Björling, Hans Albers, Willy Fritsch, Theo Mackeben og Comedian Harmonists. Den mest kjente sangen hans fra 1920-årene er trolig «Veronika, der Lenz ist da».
På grunn av stort arbeidspress begynte Jurmann et samarbeide med den polske komponisten Bronislav Kaper som arrangerte melodiene hans.
Etter at nazistene kom til makten i 1933 emigrerte Walter Jurmann til Paris, hvor han blant annet lagde musikk til En mann bortført av Max Ophüls og Tout pour l'amour av Henri-Georges Clouzot og Joe May. I 1934 fikk han tilbud om en stilling i Hollywood. Der skrev han musikk til flere filmer, fortsatt i samarbeid med Bronislav Kaper.
Noen av Walter Jurmanns mest kjente arbeider fra Hollywood er musikken til filmen «Mytteriet på Bounty» og sangen «San Francisco» fra filmen av samme navn som Judy Garland senere pleide å avslutte sine konserter med.
I 1943 trakk Jurmann seg tilbake fra yrkeslivet.
Sommeren 1971 døde Walter Jurmann uventet av hjerteinfarkt på en feriereise i Europa.
Konfidensintervall
Et konfidensintervall er et intervall som angir grensene for hva den virkelige/reelle verdien av en måling eller beregning, sannsynligvis er. Sannsynligheten angis i prosent. Når man for eksempel skriver «10 ±2 (95 % CI)», betyr det at målingen var 10, men at det er knyttet usikkerhet til den. Man er imidlertid 95 % sikker på at den reelle verdien ligger et eller annet sted mellom 8 og 12. Følgelig er det forventet at den reelle verdien ligger utenfor intervallet i 5 % av tilfellene.
I de empiriske vitenskapene er ingen verdier kjente med uendelig presisjon eller absolutt sikkerhet. Derfor er det viktig at man ikke bare angir verdien som er målt (eller beregnet), men også hvor mye tillit man har til målingen. Begrepet konfidensintervall kommer fra det latinske ordet for «tillit» (confidentia). Slikt «tillit» angis som ytterpunktene for et intervall.
I 90 %- og 99 %-konfidensintervall bytter vi ut 1,96 med henholdsvis 1,64 og 2,58.
Ved andre fordelinger kan konfidensintervallene være asymmetriske. For eksempel er den øvre grensen lenger fra gjennomsnittet enn den nedre grensen hvis variabelen kommer fra en lognormal fordeling. I så fall angis hele intervallet, f.eks. «12,34 [11,36; 13,40] (95 % CI)».
75 %-konfidensintervaller er identiske med variablenes kvartilavstand.
CC Cowboys
CC Cowboys er et norsk rockeband fra Fredrikstad, dannet i 1989.
Bandets navn stammer fra sangen «C.C. Cowboys» av det svenske bandet Imperiet. Gruppens frontfigur er Magnus Grønneberg med sin intense stemme og sine fine tekster.
Deres første album utkom i 1990 og hadde tittelen Blodsbrødre, det hadde hits som «Vill, vakker og våt» og «Harry». For debutalbumet ble CC Cowboys kåret til årets nykommer under utdelingen av Spellemannprisen 1990. Utover på 1990-tallet ga bandet ut flere album, deriblant Tigergutt i 1992, som inneholdt hiten med samme navn.
Bandet ble oppløst i 1998, men Grønneberg startet bandet opp igjen i 2003 med en annen besetning.
Etter den nye starten har bandet gitt album som Lyst (2003), Morgen & kveld (2009) med «Kanskje du behøver noen», Innriss (2011) med «Bare du» og i juni 2015 kom albumet Til det blir dag.
I 2022 spilte de en konsert i Holmenkollen sammen med KORK, konserten ble vist i NRK og utgitt på albumet Med KORK i Kollen.
Trollfoss
Trollfoss i Larvik kommune er Vestfolds største fossefall. Fossen er en del av Dalelva som renner fra Svartangen og ut i Numedalslågen.
Færsnes
Færsnes Gjestegård (Vegårshei,16/3) er en gammel gård i Vegårshei kommune i Aust-Agder.
Gården ligger på høyden mellom innsjøene Vegår og.
Historie
Historien om Færsnes strekker seg helt tilbake til bronsealderen og jorda på Færsnes har blant annet gjemt på ei øks i bronse, selve gården antas å være fra 1200-tallet og var en av mange gårder som ble ødegårder under svartedauden. I nær tilknytning til gården finnes det også flere hauger som man antar er gravhauger.
Bygninger
Det eldste huset på gården skriver seg fra 1748. Øvrige bygninger er av nyere dato og blant disse Norges eneste røykbadstue som er i bruk. Låven og Tårnhuset med sin særegne sekskantede form ble oppført i 2001 og Langhuset i 2007.
Driftsform
Gården er et typisk småbruk i Indre Agder med et totalareal på i underkant av 500 da, hvorav ca. 30 da er dyrket mark. Rundt gården vokser det mer enn 100 frukttrær. Gårdsdriften baserer seg i dag primært på turisme og hadde om lag 5000 overnattinger i 2007.
26. april 2007 ble det nye Langhuset på Færsnes Gjestegård offisielt åpnet av fylkesmann Hjalmar I. Sunde. Innovasjon Norge sammen med reiselivsbransjen valgte ut Færsnes som en av 50 severdige turistattraksjoner i brosjyren «Spennende og annerledes opplevelser i Norge 2008». Stedet ble også tildelt Innovasjon Norges bygdeutviklingspris for Aust-Agder i 2003.
Thomas Rønning (f. 1980)
Thomas Rønning (født 29. september 1980 i Busan i Sør-Korea) er en norsk-koreansk fotballtrener og tidligere fotballspiller fra Leksvik i Nord-Trøndelag. Rønning spilte på de fleste offensive posisjonene.
Klubber
Thomas Rønning startet sin karriere i moderklubbene Leksvik og Rissa. Han flyttet til Ulsteinvik for å gå på folkehøgskole, samtidig som han spilte fotball for Hødd. Da han fortsatte sin utdannelse på videregående skole i Trondheim, spilte han fire år for juniorlaget til Rosenborg, før han gikk videre til Byåsen, hvor han spilte i både første- og andredivisjon.
I 2005 ble han kjøpt av Mandalskameratene for å fylle tomrommet etter Brian Waltrip. Han ble senere kjøpt tilbake til Byåsen før han fortsatte hos Frøya. Fra 2010 til og med 2022-sesongen var han spillende trener for Melbo Idrettslag.
Landslag
Han spilte i 1996 landskamper for Norge U-15, noe som resulterte i to mål på åtte kamper. Han har per 2005 spilt 13 kamper for G15- og G16-landslaget, hvor han blant annet har spilt med John Arne Riise, Magne Hoseth, Alexander Ødegaard og Thomas Holm.
Goranere
Goranere (også Горанци/Goranci, Gorançe eller Goranska) er en etnisk gruppe som bor i regionen Gora (fjell på slavisk), like sør for Prizren i Kosovo, og nordvest i Nord-Makedonia i Šar Planina regionen nær Tetovo, så vel som i det nordøstlige Albania.
Religion
Gorani er slavere og har islam som sin religion. De var østortodokse slavere som konverterte til islam sent på 1700-tallet og frem til tidlig 1800-tallet.
Språk
De snakker en lokal variant av torlakian-dialekten, denne kalles goranski eller bare gorani. I tillegg forstår mange av dem det albanske språket. De omtaler sitt språk som našinski; som grovt oversatt betyr vårt språk.
Politikk
Noen albaneres rop på Stor-Albania har svekket forholdet mellom de to folkeslagene. På 1980-tallet begynte gorani å bli mer nasjonalistiske bevisste. De gikk offisielt vekk fra navnet «Muslim av nasjon» som var påtvunget av det kommunistiske Jugoslavia. De endret sine navn til å bli mer slaviske, f.eks. ble Ahmeti til Ahmetović, da de mente navnene ble påtvunget under Kosovos albanske kommuniststyre på 1970-tallet og 1980-tallet.
Som en liten og relativt isolert folkegruppe, men likevel plassert på et strategisk viktig området, har de ofte vært gjenstand for forsøk på tilegning av sine naboer. Slobodan Milošević omtalte dem bevisst som serbere med islamsk religion og «den eneste garantist for den sørlige serbiske flanke». På bakgrunn av sine likheter har de også blitt tilegnet av bosnjaker. I Kosovo i dag er det tette bånd mellom disse to minoritetene.
Befolkning
I en folketelling i 1991 ble det telt 16 000 gorani i Gora regionen. Dette tallet steg til over 20 000 i begynnelsen av Kosovo-konflikten i 1999. Gorani ble et mål for KLA etter JNA trakk seg ut og KFOR ankom. Som et resultat av dette blir det estimert at det bor ca. 10 000 gorani i området i dag.
University College London
University College London (UCL) er et kollegium ved University of London. Skolen blir regnet som en av de beste universitetene i verden, og den ble i 2022 kåret til det 8. beste universitetet i verden av QS World University Rankings. Det har omkring 25,000 ansatte og studenter, og er dermed større enn de fleste britiske universiteter.
Sammen med Oxford, Cambridge, LSE og Imperial er University College London en del av elitegruppen G5, et navn for de fem mest prestisjetunge universitetene i Storbritannia. UCL er også medlem av Russell Group of Universities.
Hovedcampus ligger på Gower Street i Bloomsbury i det sentrale London.
UCL ble grunnlagt i 1826 under navnet University of London, som et alternativ til de religiøse universitetene i Oxford og Cambridge. Først i 1836, da det som i dag er University of London ble grunnlagt, fikk UCL offentlig anerkjennelse og mulighet til å tildele universitetsgrader. Dermed er det det tredje eldste universitet i England i forhold til grunnleggelsesdatoen, men ettersom University of Durham ble grunnlagt i 1832 og King's College London i 1829 er det ut fra godkjenningsdatoen det femte eldste og ikke engang det eldste kollegium i University of London.
Kollegiet var den første høyere utdanningsinstitusjon i Storbritannia som aksepterte studenter av alle raser, religioner og politiske oppfatninger. Det var også muligens det første som aksepterte kvinner som studenter på like vilkår med menn, men University of Bristol hevder også å ha vært først ute med dette. Spørsmålet er vanskelig å avgjøre fordi man også tidligere aksepterte kvinnelige studenter, men da under andre betingelser enn mannlige, og det er uklart når disse betingelsene ble endret i praksis. Det var også det første universitetet i England som fikk en studentunion for alle studenter; tidligere unioner var kjønnsdelt.
Rangeringer
THE World University Rankings 2014-2015 plasserte University College London som det 22. av de 500 beste universitetene i verden. I QS World University Rankings for 2014 rangerte universitetet som nummer 5 og i Academic Ranking of World Universities (Shanghai-rankingen) for 2014 som nummer 20 av verdens universiteter.
Brunei under Sommer-OL 1996
Brunei under Sommer-OL 1996. Én mannlig sportsutøver fra Brunei deltok i friidrett under Sommer-OL 1996 i Atlanta. Det var første gangen Brunei deltok i et sommer-OL, de vant ikke noen medalje.
Sheena Easton
Sheena Easton (født Sheena Shirley Orr 27. april 1959) er en skotsk pop-sanger. Easton ble kjent gjennom TV-programmet The Big Time i Storbritannia i 1980. Dette programmet, produsert av Esther Rantzen, ble starten på sangkarrieren hennes og førte til at hun fikk platekontrakt med EMI.
Easton er den eneste britiske kvinnelige artist som har hatt to singler («9 to 5» – kjent som «Morning Train» i USA – og «Modern Girl») inne på topp ti på den britiske hitlisten samtidig. I Storbritannia har Sheena Easton hatt ti topp 40-hits og tre topp 40-album. Hun sang også tittellåten til Bond-filmen Kun for dine øyne (1981) - "For Your Eyes Only". Sangen er blant Eastons største hits.
Easton har solgt over 4 millioner album i USA og 20 millioner plater over hele verden. Hun har 15 album, 23 singler, og 14 topp 40-hits på US Billboard Hot 100. Sheena Easton er den eneste artisten som har hatt en topp 3-hit i hver av Billboards hovedlister: Adult Contemporary, Dance, Pop, Country, og R&B. Blant hennes største hits i perioden 1980–1989 kan nevnes «Morning Train (9 to 5)», «Modern Girl», «For Your Eyes Only», «Telephone (Long Distance Love Affair)», «Strut», «Sugar Walls» og «The Lover in Me».
Napolitansk mastiff
Napolitansk mastiff (FCI #197) er en gigantstor gammel molosser med røtter fra Italia, der navnet trolig har oppstått i området rundt Napoli.
Opprinnelse og alder
Mange kynologer hevder at napolitansk mastiff kan regne sine røtter tilbake til 100-tallet etter Kristus, da den skal ha utgått fra tibetansk mastiff gjennom en stor romersk molosser som ble beskrevet av Columella på denne tiden. Napolitansk mastiff skal ha vært en kamphund romerne bruke mye under sine erobringer i Europa. Noen hevder også at Aleksander den store skal ha fått to slike hunder av den asiatiske kongen Porus, som han slo i et slag i det nordre India i 326 e.Kr. Der er imidlertid slik at det ikke finnes dokumentasjon som støtter disse utsagnene, selv om nok rasen trolig er meget gammel.
Faktum er at denne hunden i meget stor grad mangler likhet med tibetansk mastiff, som gir et ganske annet uttrykk. Med alle sine hudfolder og de enorme hengeleppene har den større visuell likhet med shar pei og blodhund, men er slikt slektskap er heller ikke dokumentert.
Dagens napolitanske mastiffer er imidlertid et resultat av arbeider utført i Italia på 1940-tallet, da rasen kan sies å ha blitt gjenoppdaget nær Napoli. Det er fra denne hendelsen den har fått navnet sitt.
Utseende, anatomi og fysikk
Napolitansk mastiff er en gigantstor molosser med tung og massiv bygning. Den gir er majestetisk uttrykk og har tykk og rikelig med hud, som gjerne danner hudfolder på deler av kroppen. Den har en bjørneaktig sakte gangart og galopperer sjelden.
Hodet er kort, massivt og imponerende. Skallen er bred og flat. Markert stopp og kraftige kjaker. Leppene er tykke, kraftige og hengende. Øynene er bredt ansatt og ganske runde i formen. De skal være mørkere enn pelsfargen og ha sorte kanter på øyenlokkene. Ørene er ganske små og triangulære og er anrunda ytterst. De henger flatt inntil kinnene. Kroppen er rektangulær i formen og massiv. Halsen er kraftig og avsmalnende mot hodet, alltid med mye løsskinn og doble halsfolder. Manken er bred, men ikke uttalt. Stor brystkasse og godt velvende ribben. Bred rygg og et bredt og kraftig sluttende kryss. Kraftig benstamme og store runde labber med buede, kompakte tær. Halen er bred og tykk ved roten, og noe avsmalnende mot halespissen. Den bæres normalt hengende ned mot hasene i en svak bue.
Pelsen er kort (ca. 1,5 cm), stri, hard, tykk og slett. Foretrukne farger er grå, blygrå og sort, brun, gulbrun, hjorterød, iblant med små hvite flekker på bringen og labbene. Alle farger kan være stripete.
Salmon (elv)
Salmon er ei 684 km lang sideelv til elva Snake i delstaten Idaho i den nordvestre delen av USA. Den renner sammen med Snake på grensa til Oregon, hvoretter Snake renner inn i Washington og ut i Columbia. Elva renner i svært stor høyde og bukter seg uregelmessig gjennom Rocky Mountains midt i Idaho.
Napolitansk mastiff
Utseende, anatomi og fysikk
Hannene blir normalt 65-75 cm i skulderhøyde og veier gjerne 60-70 kg. Tispene blir normalt 60-68 cm i skulderhøyde og veier gjerne 50-60 kg.
Lynne og væremåte
Napolitansk mastiff er en rolig, lojal og hengiven hund som er spesielt tillitsfull mot sine eiere og passer godt for barnefamilier. Den er normalt aldri aggressiv og biter kun om den må forsvare seg, men den kan bli farlig i gitte situasjoner. Den store størrelsen og det imponerende utseendet kan i seg selv være skremmende.
Rasen trenger tildels mye mosjon og godt om plass, slik at den kan få røre seg fritt så ofte som mulig. Den bør dresseres fra den er valp, siden det er en stor hunden som må kunne kontrolleres. Pelsen trenger normalt vedlikehold (1-2 ganger i uken).
Annet
Som så mange andre ekstreme hunderaser får også denne hunden stadig større og flere hudfolder, noe som fører til at rasen alt oftere må behandles hos veterinær for sine hudplager med eksem. Den enorme størrelsen og det tynne pelslaget gjør den også utsatt for liggesår, så slike hunder bør alltid ha tilgang på et mykt underlage å hvile på.
Som alle ekstra store huderaser, trenger også napolitansk mastiff godt tilpasset og næringsrikt kosthold for å unngå helsemessige problemer. Dette er spesielt viktig i den lange tilvekstperioden disse hundene har. De kan ikke regnes som fullt utvokste før de er nærmere 3 år gamle. Rasen tilhører dessuten de rasene som oftest rammes av arvelige skjelettsykdommer, eksempelvis hofteleddsdysplasi og albueleddsartrose.
Zobolam
Zobolam er en fiktiv person som forekommer i flere av Henrik Wergelands verker. Navnet «Zobolam» henspiller på Jens Obel Praem, en prokurator Henrik Wergeland lå i en langvarig strid med.
Zobolam er en klassisk djevelskikkelse, og dukker stort sett opp i rollen som jurist og utbytter. Han hører primært hjemme i Helvete, og er ute for å skape et Helvete på jorda. Han dukker opp i tre ulike verker:
Flathalepapegøyer
Flathalepapegøyer er en gruppe med parakitter. Gruppen består av 35-40 arter fordelt i 13 slekter. Medlemmene av gruppen er små til middels store. Undulaten er trolig den best kjente arten.
Per Saugstad
Per Saugstad (født 24. oktober 1920 i Oslo, død 7. november 2010 ) var en norsk psykolog. Han var professor i psykologi ved Universitetet i Oslo fra 1967 til 1990. Han regnes som eksperimentalpsykologiens far i Norge.
Karriere og forskning
Saugstad tok hovedfag i engelsk ved Universitetet i Oslo i 1945 og startet sitt vitenskapelige arbeid innen litteraturhistorie. Da den amerikanske psykologen Paul Lazarsfeld besøkte Norge i 1948 fattet Saugstad interesse for psykologien. Han fikk jobb ved University of Chicago, og tok doktorgraden i psykologi der i 1952 med en avhandling om virkningen av tidligere læring på problemløsning.
Tilbake i Norge ble Saugstad forsker ved Universitetet i Oslo. Han ble dosent ved Psykologisk institutt i 1962 og professor i psykologi i 1967. Saugstads mer eksperimentelle og naturvitenskapelig funderte tilnærming til psykologi, påvirket av læretiden i Chicago, førte ham i 1950- og begynnelsen av 1960-årene i opposisjon til det fortsatt psykoanalytisk dominerte psykologimiljøet i Oslo, anført av Harald Schjelderup. Saugstad var selv kritisk til psykoanalysens vitenskapelige holdbarhet. I løpet av 1960-årene mistet psykoanalyse sin sterke stilling ved Psykologisk institutt, og fagmiljøet ble mer bredt sammensatt.
Blant kolleger ble Saugstad regnet som en kompromissløs sannhetssøker. Han var gift med Johanne Remmer Seip, datter av Didrik Arup Seip. Han var far til Ola Didrik Saugstad og Jens Saugstad, og svigerfar til Steinar Kvale. I 1961 ble han gift i andre ekteskap med legen og psykologen Letten F. Saugstad (født Fegersten).
Ernst Ruska
Ernst August Friedrich Ruska (født 25. desember 1906 i Heidelberg, død 25. mai 1988 i Vest-Berlin) var en tysk fysiker. Ruska mottok Nobelprisen i fysikk i 1986 «for hans fundamentale elektronoptiske arbeid og konstruksjon av det første elektronmikroskopet». Den andre halvdelen av prisen ble tildelt Gerd Binnig og Heinrich Rohrer «for deres konstruksjon av Scanning tunneling mikroskop».
Etter å ha fullført sin filosofiske doktorgrad i 1933, fortsatte Ruska å jobbe innen elektronoptikk, først ved Fernseh Ltd i Berlin-Zehlendorf og deretter hos Siemens-Reiniger-Werke AG. Hos Siemens var han involvert i å utvikle det første kommersielt produserte elektronmikroskopet i 1939. I tillegg til å utvikle teknologi for elektronmikroskop mens han var hos Siemens, jobbet Ruska også ved andre vitenskapelige institusjoner og oppmuntret Siemens til å sette opp et laboratorium for gjesteforskere. Dette laboratoriet ble først ledet av Ruskas bror Helmut, en lege som utviklet bruken av elektronmikroskopet for medisinske og biologiske applikasjoner.
I 1960 mottok han også Albert Lasker Basic Medical Research Award.
Thorvald Meyers gate (Oslo)
Thorvald Meyers gate er en gate på Grünerløkka i Oslo, oppkalt etter eieren av Grünerløkka, grosserer Thorvald Meyer (1818–1909) som startet utparselleringen av tomtene i 1860.
Gata er cirka 1,4 kilometer lang og starter i nord i krysset med Biermanns gate og Sandakerveien. Nord for Sannergata het gata opprinnelig Fossveien; den delen av gata ligger i Bydel Sagene, resten tilhører Bydel Grünerløkka.
Gata ble oppgradert med nytt dekke og nye trikkeskinner i 2019 og 2020. Deler av gata ligger innenfor det fredede området Birkelunden kulturmiljø.
Nr. 34
I bygget på hjørnet mot Helgesens gate var tidligere Halvorsens bokhandel og bokforlag, etablert i 1939 og drevet av Birger Halvorsen. Her ble Thorbjørn Egners første bøker utgitt, blant mye annet. I annen etasje var Snorres trykkeri. I trappen ned til antikvariatet i kjelleren var det en hemmelig dør til et rom som gikk fra innunder vindusutstillingen til ut i Thorvald Meyers gate. I dette rommet sto radioapparatet Max Manus brukte i sin kommunikasjon med England under krigen. Her sto også en stensilmaskin som ble brukt til mangfoldiggjøring av illegale aviser. Max Manus var ansatt i bokhandelen som selger, for under dekke av å måle opp offentlige bygningers behov for blendingsgardiner (bedriftens attåtnæring), å kunne rekognosere i forkant av sabotasjeoperasjoner.
Mihajlo Obrenović
Mihajlo Obrenović III (serbisk: Михаило Обреновић) (født:, død ) var fyrste av Serbia to ganger. Først fra 1839 til 1842, da han ble avsatt, så fra 1860 til 1868, da han ble drept.
Jøtul (selskap)
Jøtul AS er et norsk selskap som produserer ovner og peiser i støpejern på Kråkerøy i Fredrikstad. Selskapet ble grunnlagt i 1853 av handelsmannen og bondesønnen Oluf Onsum som Kværner Brug i Kristiania. Jøtul AS er også morselskap i Jøtulgruppen med datterselskap i USA, Storbritannia, Danmark, Frankrike, Italia, Spania og Polen.
Historie
Virksomheten ble i 1916 solgt til Herman Anker, og byttet navn til Kværner Ovnstøperi. Ovnsproduksjonen var helt fra starten en viktig del av Kværners virksomhet. I 1916 fant man at ovnsproduksjonen var blitt så stor at Kristiania-bedriften ble skilt ut som egen virksomhet. Anker startet firmaet Jøtul A/S i 1920, som primært fungerte som salgsorganisasjon for Kværner Ovnstøperi og tre andre støperier.
Krisen som slo inn over norsk økonomi fra 1920, rammet også det fire år gamle selskapet hardt. Etter hvert opparbeidet Kværner Ovnstøperi seg betydelig gjeld og var i siste halvdel av 1920-tallet nærmest konkurs. I 1927 døde Anker, samtidig som firmaet stod på konkursens rand. Selskapet ble da overtatt av Johannes Gahr, som klarte å redde selskapet fra konkurs. Dermed overtok kontorsjefen i AS Jøtul, Johannes Gahr, eller Johs. som han ble kalt, som sjef for selskapet. Gahr er beskrevet som bedriftens redningsmann og klarte å snu selskapet fra krise til vekst. Gahr satte i gang en økonomisk snuoperasjon og omlegging av produksjonsutstyret. Gjennom en kombinasjon av sletting av gjeld og tilførsel av frisk kapital, fikk han stabilisert økonomien. I tillegg innførte Gahr tekniske nyvinninger, og la om styringen av bedriften etter lederprinsipper til taylorismen. 1930 ble såkalt «kontinuerlig støpning» innført. Produksjonen gikk med det fra håndarbeid til samlebåndsproduksjon. Antall produserte ovner per dag økte betydelig og økonomien bedret seg langsomt. Kværner Ovnstøperi var etter moderniseringen landets mest moderne ovnstøperi.
Dette var situasjonen da tyskerne okkuperte Norge fra 1940. For Jøtuls del betydde okkupasjonen en økonomisk oppgangstid. Allerede da andre verdenskrig ble innledet i september 1939 ble det mangel på en rekke importvarer, blant annet kull og koks. Allerede 10. februar 1940 kunngjorde myndighetene forbud mot å fyre med kull og koks til oppvarming. Restriksjonen mot brenning av kull og koks skulle strammes ytterligere inne i løpet av krigsårene. De mange brakkene som ble tatt i bruk til boligformål, for tyske soldater og norske sivile, økte etterspørselen etter vedovner i betydelig grad.
I 1977 valgte Gahr-familien å selge virksomheten til Norcem-konsernet.
I februar 2018 solgte det svenske private equity-selskapet Ratos alle sine aksjer i Jøtul til det amerikanske investeringsfondet OpenGate Capital Ratos eide 93 % av aksjene i Jøtul.
I november 2018 ble det kjent at Jøtul flytter deler at produksjonen til Polen. Årsaken skal være et betydelig underskudd over flere år.
Selskapet produserer produktene Jøtul, Scan, Atra, Ild, Warm, Jøtul Group Accessories og Jøtul Group Chimney System.
Selskapsstruktur
Jøtul AS er et norsk selskap med følgende datterselskaper
Milan Obrenović IV
Milan Obrenović IV (serbisk: Краљ Милан Обреновић) (født, død 11. februar 1901) var Kong Milan I av Serbia fra 1882 til 1889, da han abdisert til fordel for sin tolv år gamle sønn.
Concerto for Group and Orchestra
Concerto for Group and Orchestra er et konsertalbum spilt inn av det engelske hard rock-bandet Deep Purple sammen med The Royal Philharmonic Orchestra og dirigent Malcolm Arnold den 24. september 1969, komponert av Jon Lord. Albumet ble utgitt i desember i 1969. Dette er det første albumet der vokalist Ian Gillan og bassist Roger Glover medvirker.
Albumet Live at the Royal Albert Hall fra 1999 består hovedsakelig av en ny-innspilling av Concerto for Group and Orchestra.
Musikalsk form
Concerto for Group and Orchestra viser noen trekk av concerto grosso, sinfonia concertante og concerto for orchestra-sjangerne:
1969-fremførelsen og innspillingen
Programmet bestod av :
Sporlister
Alle spor komponert av Jon Lord med noe annet er notert.
Prøyssisk blått
Prøyssisk blått eller berlinerblått (tysk: Preussisch Blau og Berliner Blau) er et dypblått, lysekte og mineralsk pigment, med den kjemiske formelen Fe4[Fe(CN)6]3·xH2O. I malerkunsten blir den kalt pariserblå, og har siden 1720 blitt brukt i oljemaling, i akvarellfarger og som trykkfarge. Turnbulls blått er den samme substans, men er laget fra forskjellige reaktanter, og er en litt forskjellig nyanse som skyldes forskjellige urenheter.
Prøyssisk blå var den første moderne syntetiske farve. Den blir anvendt som en kolloidspreder, ettersom sammensetningen i seg selv ikke er oppløsbar i vann. Den kjemiske formelen er temmelig kompleks, på grunn av nærværet av den variable mengde av ioner og dens sensitive avhengighet av dens tilsynekomst på kolloidpartikler når den blir laget. Pigmentet blir brukt i maling, og det er den tradisjonelle «blåfargen» i blåtrykk. Farven ble tilfeldig oppdaget av den tyske kjemikeren Johann Jacob Diesbach i Berlin i 1704, mens han arbeidet med fremstilling av rødt farvestoff i laboratoriet. Navnet prøyssisk blått oppstod i løpet av 1700-tallet, fordi farvestoffet bl.a. ble brukt ved farvingen av den prøyssiske hærens uniformer.
Pigmentet brukes også innen medisinen som motmiddel mot binding av gifter. Pigmentet er meget kraftig, og meget små mengder skal til i blanding med hvite pigmenter for å lage lyse blåfarger. Man kan få en meget klar grønnfarge ved å blande pariserblått med kadmiumgult. Fordi prøyssisk blå var langt billigere enn naturlige blå pigmenter som naturlig ultramarin eller lapis lazuli, fikk det nye pigmentet raskt stor utbredelse. Det ble mye brukt til blå og grønne farger i norsk rosemaling, og til dette formålet fantes få alternativer før kjemisk fremstilt ultramarin kom i handelen etter 1822.
Cathal Crobhdearg Ua Conchobair
Cathal Crobhdearg Ua Conchobair (eller Cathal O'Connor eller Cathal Ó Conchuir, født 1152, død 1224), var den irske overkongen Tairrdelbach mac Ruaidri Ua Conchobairs yngste sønn. Cathal var konge av Connacht. Cathals tilnavn Crobhdearg består av to deler, crobh som betyr hånd og dearg som betyr rød. På norsk ville dette være tilsvarende «Cathal med den røde hånden Ua Conchobhair».
Regjeringstid
Cathal etterfulgte broren Rory O'Connor sønn Conchobar Máenmaige som konge av Connacht i 1189. Kilder oppgir Máenmaiges sønn Cathal Carrach som regent i perioden 1199 til 1202 (da han døde). Crobhdearg ble innviet til konge i Carnfraich ved Tulsk i Roscommon, og mellom 1189 og 1224 regjerte han over Connacht, vest for elven Shannon. Blant annet måtte han stri med de grå utlendingene, normannere som invaderte området. Han var en kompetent leder selv om det var problemer, han visste å unngå store konflikter ved å vinne mindre trefninger og han prøvde å gjøre det beste ut av situasjonen da Irland ble delt mellom normanniske og gæliske regenter.
Klosterbygger
Ua Conchobair skal ha grunnlagt cistercienserklosteret Abbey Knockmoy i 1180 til minne om at han på det stedet slo Almericus de St. Lawrence. Klosteret ligger sørøst for Tuam i grevskapet Clare og Tyaquin i grevskapet Galway. I 1215 grunnla han Ballintubber Abbey. Dette er antagelig er den eldste kirken i Irland som fremdeles er i vanlig bruk. Ved siden av disse to, grunnla og underholdt han også et benediktinerkloster i Kilcreevanty ved Tuam. Så lenge han levde ga han årlig fem mark til kirken i Cîteaux i Frankrike, stedet der Cistercienserordenen ble grunnlagt.
Ettermæle
Han døde i klosteret i Knockmoy i 1224, og hans sønn, Aedh mac Cathal Crobhdearg Ua Conchobair, etterfulgte ham på Connachts trone. Hans lange tid på tronen kan sees som et tegn på at han var relativt fremgangsrik. Diktet Cathal Mor of the Wine Red Hand (Cathal Mor med den vinrøde hånden) er skrevet om ham.
I Annals of Connacht blir det etter hans død skrevet om ham at «ingen irsk konge har gjort mer for fred og ro, han er den kongen som har bygget flest klostere og hus for religiøse samfunn, den kongen blant de irske kongene som Gud har gjort mest perfekt i enhver god kvalitet»
Kom julenatt
«Kom julenatt» er Arve Sigvaldsens norske gjendiktning av julesangen «O helga natt» (også kjent som «Cantique de Noël»).
Melodien ble komponert av franskmannen Adolphe Adam i 1847 til diktet «Minuit, chrétiens» av Placide Cappeau. I 1855 publiserte amerikaneren John Sullivan Dwight sin engelske oversettelse «O Holy Night», som drøyt femti år senere ble blant de første musikkstykkene fremført i radio.
Blant de mest kjente innspillingene er den av Enrico Caruso, og Jussi Björlings «O helga natt» fra 1959 (lansert som «Adams julsång», svensk tekst av Augustin Kock). På norsk er «Kom julenatt» innspilt av Lillian Askeland og Per Vollestad samt at den finnes på platen Frem fra Glemselen kap.13 med Rita Engebretsen Andre gode innspiller er ved Carola Häggkvist, Sissel Kyrkjebø og de tre tenorene Luciano Pavarotti, José Carreras og Plácido Domingo.
Halfdan Rode med orgel gjorde en innspilling i Kristiania 25. september 1908. Den ble utgitt på de akustiske 78-platene Gramophone 2-82656, Gramophone 282207 og Gramophone X 1460.
Signaturen «O.S.» skrev også en norsk tekst med tittelen «Julesang». Den ble spilt inn av Øivind Lunde med strykekvintett og utgitt av Parlophon på 78-platen B. 41157 i oktober 1932.
Kjøllefjord flyplass
Kjøllefjord flyplass er en nedlagt flyplass som ligger på høyden rett sør for Kjøllefjord sentrum, på nordvestsiden av Nordkinnhalvøya, i Lebesby kommune i Finnmark fylke. Flyplassen ble innviet i 1974, samme år som Mehamn lufthavn sto ferdig og ny helårsvei ble åpnet. Flyplassen har ikke vært i bruk siden 1982 og den mistet konsesjonen 1. desember 1984.
Basalt
Basalt er en relativt tung, magmatisk bergart, av vulkansk opprinnelse. Basalt dannes ved vulkanske utbrudd relativt direkte fra Jordens mantel. Lavadekker av basalt utgjør omtrent 70% av Jordens totale overflate (land og havbunn) og store deler av overflaten til solsystemets steinplaneter (Merkur, Venus, Jorden med Månen – og Mars).
Bergarten er helt dominerende i havbunnsskorpen under verdenshavene, og ligger som et dekke under grunnfjellet i kontinentene. Den finnes også over varmepunkt (manteldiapirer) hvor vertikale lavasøyler fra mantelen bringer basalt opp til overflaten der den ofte kalles platåbasalt. Slike forekomster finnes blant annet i Sibir, India, Etiopia og det nordvestre USA. Andre eksempler er de store vulkanske lavasmelteprovinsene i De sibirske trappene i Sibir og De volhynske trappene i Ukraina og Hviterussland. I Norge finnes den blant annet ved Holmestrand og i Vestfold.
Basalt er på kontinentalskorpen en dagbergart, magmaen har først størknet oppe på jordoverflaten ved lav temperatur og under lite trykk. Utbruddene har vært store og må ha hatt klimatisk betydning. Basalt inneholder i hovedsak plagioklas (en type feltspat) og pyroksen. Den er grønn eller gråsvart og meget fint kornet. Bergarten brukes til veimateriale i knust form (pulver).
Søylebasalt
Større utbrudd med basaltlava vil få en spesiell form for struktur i berglagene. Når basalten kjøles og størkner, vil den sprekke opp og lage pseudo-krystaller i form av lange, fortrinnsvis vertikale, søyler. Disse vil ha et tverrsnitt som et polygon, ofte sekskantet som cellene i en bikake. Hvis slike lag ligger opp i dagen, vil de danne en overflate som likner på et flislagt gulv med store, ujevne fliser. Der erosjonen har gravet seg inn sideveis i slike formasjoner, vil man kunne se søylene fra siden.
Slike spesielle bergformasjoner er kjente landemerker i flere land, slik som Giant's Causeway i Nord-Irland og Mount Ann i Southwest National Park i Tasmania.
Apatura
Apatura er en slekt av sommerfugler som tilhører gruppeng glanssommerfugler (Apaturinae) i den store familien flikvinger (Nymphalidae).
Utseende
Store, kraftige sommerfugler med trekantede forvinger. Kroppen er stor og kraftig. Hos hannene er vingenes overside er blålig metallskimrende med hvite flekker. Hunnene er mer brunlige.
Levevis
Larvene går på osp, seljer og på andre vier-arter (Salix spp.). De voksne sommerfuglene holder seg mest oppe i trekronene, der hannene forsvarer territorier. De besøker sjelden blomster, men drikker ofte fra sølepytter og suger også til seg væske fra åtsler og gjødsel.
Utbredelse
Slekten er utbredt i den palearktiske sone. Apatura iris forekommer nord til det sørligste Sverige, men ikke i Norge.
Tarzan (TV-serie)
Tarzan er en tegnefilmserie som går på Disney Channel, og er produsert av Disney. Serien handler om en mann som kaller seg «jungelens konge». Han heter Tarzan og bor i et trehus med Jane og Professor Archimedes Q. Porter.
Norske stemmer
Andre medvirkende er Rune Alstedt, Christoffer Staib. Tittelsangen er fremført av Tor Endersen. Korister i introen er Christine Meyer, Guri Alfstad og Heidi Svendsen, samt et barnekor bestående av Gaute Tessand Baalsrud, Siri Nilsen og Madeline Solheim Johnsen.
Atlantic Beach
Atlantic Beach kan vise til et av følgende steder i USA:
The Janitor
The Janitor er en fiktiv person i det amerikanske TV-showet Scrubs (norsk tittel Helt sykt) som spilles av Neil Flynn.
Navn
Navnet til Janitor får vi aldri vite i løpet av de første sju sesongene, produsent Bill Lawrence ønsket ikke å avsløre det før i siste episode, «My Finale» i sesong åtte da det viser seg at han heter Glenn Matthews. «My finale» ble likevel ikke siste episode av Scrubs, en niende sesong er produsert selv om tv-serien har fått et nokså annerledes konsept. På navneskiltet hans står det Janitor og han signerer også e-post og brev med Janitor.
Hvem er Janitor
Ingen vet egentlig hvem the Janitor er, det blir nevnt at han har barn, er barnløs, har kone med bare tommeltott og lillefinger, er ugift og har en tvillingbror. Han forteller også at han vokste opp i den tro at bestemoren hans var hans mor og at søsteren hans viste seg å være den biologiske moren hans, og at det han trodde var broren hans var hans far. Han har også nevnt at foreldrene hans adopterte en 45 år gammel mann som ble Janitors adoptivbror. Han sier også at han har en døv søster og at han lærte tegnspråk av sin far.
Personlighet
Selv om Janitor har en lavtstående jobb er han svært intelligent. Han snakker spansk, koreansk, italiensk og kan tegnspråk. Og det er flere andre fordeler som følger med den lavtstående jobben; han tjener mer penger enn legen J.D, skal vi tro ham selv. På sykehuset har han også et skap, «locker», noe sykepleier Carla Espinosa ikke har. Han kom for første gang i krangel med J.D. i sesong 1 mens han arbeider med en dør. J.D. foreslår at det kan være «a penny stuck in there», hvorpå det viser seg at det faktisk var tilfelle, noe som leder The Janitor til å tro at det var J.D som stakk den inn der med vilje. Siden har de vært i tottene på hverandre. Janitor låste blant annet J.D. inn i en tank en hel dag, men hjalp ham opp da han falt i håp om at J.D. ville ta det som et tegn på at de ikke bare var uvenner. I en annen episode forlot han J.D. i ørkenen kun ikledd en sykehusskjorte.
Janitor kan også være svært vennlig. I episoden «His Story 3» bruker han dagen på å underholde en pasient som ikke kan snakke og forsøker også å reparere kommunikasjonsdatamaskinen hans, uten suksess.
Han er oppfinner av mye, blant annet en «Drill-Fork» og en salt- og pepperbøsse laget av en utstoppet kanin. The Janitor har en ekorn-hær som han etter hvert bytter mot en ustoppet gul labrador for å hjelpe Carla å finne en erstatning for den utstoppede Rowdy, Turks kostbare kjæledegge. I sesong 1 møter vi en mann som muligens er faren hans.
Percival «Perry» Cox
Percival «Perry» Cox er en fiktiv person spilt av John C. McGinley som opptrer i TV-serien Scrubs. Cox er 47 år gammel i sesong 7, og bor sammen med sin eks-kone Jordan Sullivan og deres to barn: Jack og Jennifer Dylan.
Cox er atletisk, og spiller flere ganger basketball på sykehusets parkeringsplass sammen med andre kollegaer. Han er også en veldig dyktig golf-spiller, som regelmessig slår Dr. Kelso. Cox aksepterer stillingen som sjef ved sykehuset, etter at Kelso går av med pensjon. I begynnelsen er han imidlertid skeptisk til å akseptere stillingen. Han holder midlertidig stillingen frem til styret ved sykehuset får tak i en annen erstatter, Dr. Taylor Maddox (spilt av Courteney Cox) men etter å ha konkludert med at Maddox faktisk er verre enn Dr. Kelso, slår Cox seg sammen med The Janitor og Dr. Kelso for å få henne vekk fra sykehuset. Etter at Dr. Maddox har fått sparken, blir stillingen ledig frem til Kelso anbefaler ham for stillingen. Cox er i utgangspunktet nølende med å ta imot denne jobben, av frykt for å miste den tidligere forbindelsen han hadde med alle pasientene sine. Selv om dette tar ett par dager, overbeviser Dr. Kelso ham om å akseptere denne stillingen.
Familiehistorie
Familien hans kommer opprinnelig fra Pittsburgh. Cox har en søster, Paige, som er en nyfrelst kristen. Faren til Cox var en voldelig alkoholiker og han forteller at moren deres forholdt seg taus da «our dad drunkenly knocked us from room to room». Selv om Cox er en urokkelig ateist viser det seg at det ikke er søsterens kristne tro som er roten til hvorfor de kommer så dårlig overens, men at søsterens samvær minner ham om den vonde barndommen.
Trivia
Cox er ateist og støtter demokratene. Han ser på det å være en republikaner som noe negativt, og bruker dette som et skjellsord ved flere anledninger. Han er også veldig oppsatt på å reformere det amerikanske systemet innenfor medisin, og mener at alle mennesker har krav på like god og gratis behandling, i stikk strid med dr. Bob Kelso, som utelukkende ser på sykehuset som en pengemaskin. Kelso og Cox havner stadig vekk i konflikt på grunn av dette, Cox behandler pasienter uten forsikring eller penger, og Kelso forsøker å hindre dette etter beste evne.
Fylkesvei 2542
Fylkesveg 2542 går mellom Lishøgda og Frøyse i Gausdal kommune.
Fylkesvegen slutter ved Øvre Kleiva, men vegen går videre i Lisetervegen, en privat bomveg (kr 60 for personbil), som går forbi Raudsjøen til Veslesætra ved Veslesætervatnet.